তথ্যবিবরণী                                                                     নম্বর : ৪০৭৭

 **গ্রীসের রাষ্ট্রপতির কাছে বাংলাদেশের রাষ্ট্রদূতের পরিচয়পত্র পেশ**

এথেন্স (গ্রীস), ২৪ অক্টোবর :

 গ্রীসে বাংলাদেশের নবনিযুক্ত রাষ্ট্রদূত আসুদ আহমেদ গ্রীসের রাষ্ট্রপতির কাছে তার পরিচয়পত্র পেশ করেছেন। গতকাল সকালে এথেন্সে অবস্থিত গ্রীক প্রেসিডেন্সি ভবনে আয়োজিত এক আড়ম্বরপূর্ণ অনুষ্ঠানে গ্রীক রাষ্ট্রপতি কাতেরিনা সেকেল্লারাপুলোর কাছে বাংলাদেশের রাষ্ট্রদূত তার পরিচয়পত্র পেশ ধরেন।

 পরিচয়পত্র পেশের পর গ্রীক রাষ্ট্রপতি এবং বাংলাদেশের রাষ্ট্রদূতের মধ্যে একটি একান্ত বৈঠক অনুষ্ঠিত হয়। বৈঠকে গ্রীক রাষ্ট্রপতি গুরুত্বপূর্ণ দায়িত্ব গ্রহণের জন্য রাষ্ট্রদূতকে অভিনন্দন জানান। বাংলাদেশের রাষ্ট্রদূত তাকে গ্রহণ করার জন্য গ্রীক রাষ্ট্রপতিকে ধন্যবাদ জানান এবং তাঁকে বাংলাদেশের রাষ্ট্রপতি ও প্রধানমন্ত্রীর শুভেচ্ছা পৌঁছে দেন। তিনি গ্রীস সরকারের সার্বিক সমর্থন প্রত্যাশা করে তাঁর পূর্বসূরির ন্যায় তাকেও সহযোগিতা প্রদানের জন্য আহ্বান জানান। বাংলাদেশ ও গ্রীসের মধ্যে বিদ্যমান চমৎকার বন্ধুত্বপূর্ণ দ্বিপাক্ষিক সম্পর্কের কথা উল্লেখ করে রাষ্ট্রদূত দুই বন্ধুত্বপূর্ণ দেশের স্বার্থে পারস্পরিক সহযোগিতার নতুন ক্ষেত্র চিহ্নিতকরণের মাধ্যমে দ্বিপাক্ষিক সম্পর্ককে আরও জোরদার করার ক্ষেত্রে অবদান রাখার প্রতিশ্রুতি ব্যক্ত করেন। তিনি আরও উল্লেখ করেন যে, বাংলাদেশের স্বাধীনতার পরেই যেসব দেশ বাংলাদেশকে প্রথমে স্বীকৃতি দিয়েছিলো গ্রীস তাদের মধ্যে অন্যতম।

 প্রধানমন্ত্রী শেখ হাসিনার গতিশীল নেতৃত্বে বাংলাদেশের উন্নয়ন বিশেষত অর্থনৈতিক প্রবৃদ্ধি এবং বিভিন্ন আর্থ-সামাজিক সূচকে ক্রমাগত ঊর্ধ্বমুখী অগ্রগতির কথা উল্লেখ করে বাংলাদেশের রাষ্ট্রদূত গ্রীক রাষ্ট্রপতিকে দুদেশের সম্ভাবনাময় খাত হিসেবে জাহাজ নির্মাণ, পর্যটন, পোশাকশিল্প ও জ্বালানিসহ অন্যান্য খাত সম্পর্কে অবহিত করেন। বাংলাদেশ সরকারের ব্যবসা-বান্ধব নীতিমালা এবং বিনিয়োগকারীর জন্য বিভিন্ন সুযোগ-সুবিধা ও প্রণোদনা সম্পর্কেও তিনি উল্লেখ করেন। বাংলাদেশের রাষ্ট্রদূত গত বছর গ্রীসে বাংলাদেশের পররাষ্ট্রমন্ত্রীর সফল দ্বিপক্ষীয় সফরের বিষয়ে উল্লেখ করে বলেন যে, পারস্পরিক সুবিধাজনক সময়ে গ্রীসের পররাষ্ট্রমন্ত্রীর বাংলাদেশে ফিরতি সফরে একটি ব্যবসায়ী প্রতিনিধিদল অন্তর্ভুক্ত হতে পারেন যাতে বিনিয়োগ ও বাণিজ্যের সম্ভাবনাময় ক্ষেত্রগুলি দুটি ব্যবসায়ী সম্প্রদায় নিজেরাই দেখতে পারেন।

 মিয়ানমারের পশ্চিম রাখাইন প্রদেশ থেকে জোরপূর্বক বাস্তুচ্যুত ১.১ মিলিয়ন (রোহিঙ্গা) মিয়ানমারের জনগণকে মানবিক বিবেচনায় গত ৪ বছর ধরে বাংলাদেশে আশ্রয় দিয়ে মানবিকতার যে অনন্য নিদর্শন বাংলাদেশ স্থাপন করেছে, সে বিষয়টি উল্লেখ করে বাংলাদেশের রাষ্ট্রদূত মিয়ানমারের নাগরিকদেরকে তাদের স্বদেশে ফেরত নেয়ার বিষয়ে গ্রীক সরকারের সহযোগিতা কামনা করেন।

 গ্রীক রাষ্ট্রপতি বাংলাদেশের রাষ্ট্রদূতের উত্থাপিত বিষয়সমূহকে অত্যন্ত গুরুত্ব প্রদান করে এসকল বিষয়ে তার সার্বিক সমর্থন ও সহযোগিতার আশ্বাস দেন। তিনি গ্রীসে অবস্থানকালে রাষ্ট্রদূতের সর্বাঙ্গীন মঙ্গল কামনা করেন এবং আশাবাদ ব্যক্ত করেন যে, তার দায়িত্ব পালনের সময়ে দুদেশের দ্বিপাক্ষিক সম্পর্ক আরও বেগবান হবে। তিনি দুদেশের ব্যবসায়ী সম্প্রদায়ের মধ্যে বিদ্যমান ব্যবসা-বাণিজ্য বিষয়ে তার সন্তুষ্টি ব্যক্ত করেন এবং আগামী দিনগুলোতে দ্বিপাক্ষিক বাণিজ্য সম্পর্ক নিবিড়তর বলে আশা প্রকাশ করেন। গ্রীক রাষ্ট্রপতি রাষ্ট্রদূতের মাধ্যমে বাংলাদেশের রাষ্ট্রপতি ও প্রধানমন্ত্রীর সুস্বাস্থ্য, শান্তি ও সমৃদ্ধি কামনা করে তাদেরকে শুভেচ্ছা জানিয়েছেন। বৈঠকে গ্রীক উপ-পররাষ্ট্রমন্ত্রী, রাষ্ট্রপতির সচিব এবং রাষ্ট্রাচার প্রধান উপস্থিত ছিলেন।

#

সুজন/সাহেলা/মোশারফ/সেলিম/২০২০/২২৫০ ঘণ্টা

Handout Number :  4076

**Ambassador of Bangladesh presents his credentials to the Greek President**

Greece, October 24 :

 Bangladesh Ambassador to Hellenic Republic (Greece) His Excellency Mr. Ashud Ahmed presented his credentials yesterday to the President Mrs Katerina Sakellaropoulou at a ceremony at the Greek Presidency in Athens.

 During an exclusive meeting held between the President and the Ambassador following the presentation of the credentials, the President congratulated and felicitated the Ambassador for taking over the important assignment. Thanking the President for receiving him and giving her audience the Ambassador first of all conveyed to the President the greetings and regards of the Bangladesh President and the Prime Minister. He also thanked her for extending all support and cooperation to his predecessor expecting similar support and cooperation from the Presidency and the government of Greece during his tenure.

 Mentioning about the existing excellent bilateral relations between Bangladesh and Greece the Ambassador expressed his commitment to contribute towards further strengthening the bilateral relations through identifying new areas of mutual cooperation for the benefit of the two friendly countries. He mentioned that Greece was one of the first countries who recognized Bangladesh after its independence in 1971.

 Speaking on Bangladesh, especially the enviable growth rate and continuous upward trajectory of its economy under the government of the dynamic leadership of Prime Minister Sheikh Hasina, the Ambassador informed the Greek President of the different prospective sectors including ship building, tourism, recycling and energy for consideration of the Greek investors and business community mentioning about various facilities and incentives being offered by the incumbent business friendly government.

 The Ambassador suggested the President that a business delegation can accompany the Foreign Minister during his reciprocal bilateral visit to Bangladesh at a mutually convenient time so that the two business communities can see for themselves the potential areas for investment and business development. In this context, he informed the President of the successful ever bilateral visit of Bangladesh Foreign Minister to Greece last year that saw a huge dynamism for tapping potential areas of investment and doing business by the two business people.

 Briefing the President about the burden Bangladesh has been bearing for the last 4 years by giving shelter to 1.1 million forcefully displaced Myanmar people (Rohingya) on humanitarian ground, the Ambassador sought Greek support for early repatriation of the Myanmar nationals continuously being persecuted in their homeland in western Rakhine province of Myanmar.

 In response to the issues raised by the Ambassador, the Greek President wished the Bangladesh Ambassador a happy stay in Greece assuring her full support and cooperation during his tenure. She hoped that the bilateral relations would be further strengthened during his tenure. She expressed her happiness over the existing business and investment potentials in Bangladesh for exploring by the two business communities. She conveyed her regards for the President and the Prime Minister of Bangladesh wishing them good health and peace and prosperity of the country.

 The Greek Deputy Foreign Minister and the Secretary General of the Presidency were present during the Presidential audience.

#

Sujan/Sahela/Mosharaf/Salim/2020/22.40 Hrs

তথ্যবিবরণী নম্বর : ৪০৭৫

**সুপ্রিম কোর্টের জ্যেষ্ঠ আইনজীবী ব্যারিস্টার রফিক-উল হকের মৃত্যুতে কৃষিমন্ত্রীর শোক**

ঢাকা, ৮ কার্তিক (২৪ অক্টোবর) :

           সুপ্রিম কোর্টের জ্যেষ্ঠ আইনজীবী ও সাবেক অ্যাটর্নি জেনারেল ব্যারিস্টার রফিক-উল হকের মৃত্যুতে গভীর শোক ও দুঃখ প্রকাশ করেছেন কৃষিমন্ত্রী ড. মোঃ আব্দুর রাজ্জাক।

আজ এক শোকবার্তায় মন্ত্রী বলেন, ব্যারিস্টার রফিক-উল হক ছিলেন **দেশের আইন অঙ্গনের এক উজ্জ্বল নক্ষত্র।**দেশে সুশাসন প্রতিষ্ঠা এবং বিচার বিভাগের স্বাধীনতা ও ভাবমূর্তি রক্ষায় বরাবরই সোচ্চার ছিলেন তিনি। তাঁর মৃত্যু জাতির জন্য এক অপূরণীয় ক্ষতি।

       কৃষিমন্ত্রী মরহুমের রুহের মাগফিরাত কামনা করেন এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জ্ঞাপন করেন।

#

কামরুল/সাহেলা/মোশারফ/সেলিম/২০২০/২০৩০ ঘণ্টা

তথ্যবিবরণী নম্বর : ৪০৭৪

**বিশ্বব্যাংককে টিকা ক্রয়ে জনসংখ্যাধিক্যের ভিত্তিতে বাংলাদেশের জন্য**

**ন্যায্যতার সঙ্গে দ্রুত ঋণ মঞ্জুরের আহ্ববান অর্থমন্ত্রীর**

ঢাকা, ৮ কার্তিক (২৪ অক্টোবর) :

বিশ্ব ব্যাংক-আইএমএফ এর বার্ষিক সভা-২০২০ এর অংশ হিসাবে অর্থমন্ত্রী আ হ ম মু্স্তফা কামালের নেতৃত্বে বাংলাদেশ প্রতিনিধিদল ও বিশ্ব ব্যাংকের দক্ষিণ এশিয়া অঞ্চলের ভাইস প্রেসিডেন্ট হার্টউইগ শ্যেফার এর নেতৃত্বে বিশ্বব্যাংকের প্রতিনিধিদলের মধ্যে ২২ অক্টোবর, ২০২০ সন্ধ্যায় একটি ভার্চুয়াল সভা অনুষ্ঠিত হয়। উক্ত সভায় বাংলাদেশ প্রতিনিধিদলের সদস্য হিসাবে অর্থমন্ত্রী, অর্থ সচিব ও অর্থনৈতিক সম্পর্ক বিভাগের সচিব আলোচনায় অংশগ্রহণ করেন। অন্যদিকে বিশ্ব ব্যাংকের পক্ষে হার্টউইগ শ্যেফার ও মার্সি মিয়াং টেম্বন আলোচনায় অংশগ্রহণ করেন।

সভার প্রারম্ভে অর্থমন্ত্রী বাংলাদেশের সামগ্রিক উন্নয়নের ক্ষেত্রে বিশ্ব ব্যাংকের অব্যাহত সহযোগিতার জন্য কৃতজ্ঞতা জ্ঞাপন  করেন। তিনি কোভিড-১৯ টিকা ক্রয়ের জন্য ঋণ সহায়তা প্রদানের ক্ষেত্রে আইডিএভুক্ত দেশগুলোর মধ্যে জনসংখ্যাধিক্যের দিক দিয়ে ৩য় স্হানে থাকা বাংলাদেশের জন্য জনসংখ্যার ভিত্তিতে ন্যায্যতার সঙ্গে দ্রুত ঋণ মঞ্জুরের প্রয়োজনীয় উদ্যোগ গ্রহণের জন্য হার্টউইগ শ্যেফার এর সহযোগিতা কামনা করেন। অর্থমন্ত্রী কোভিড-১৯ মহামারি মোকাবেলার লক্ষ্যে বিশ্বব্যাংকের গৃহীত দ্রুত ও সময়োযোগী বিভিন্ন উদ্যোগেরও প্রশংসা করেন। তিনি এ প্রসঙ্গে কোভিড-১৯ মোকাবেলার ক্ষেত্রে দ্রুততার সঙ্গে বাংলাদেশকে ১০০ মিলিয়ন মার্কিন ডলার ঋণ সহায়তা প্রদানের বিষয়টি উল্লেখ করেন। বিশ্বব্যাংকও এ বিষয়ে আশ্বস্ত করেন যে বাংলাদেশের বিষয়টি অবশ্যই ইতিবাচকভাবে দেখা হবে।

সভায় প্রধানমন্ত্রীর অভিপ্রায় অনুযায়ী করোনার টিকা আবিষ্কারের সঙ্গে সঙ্গে দেশের সকল জনগণের জন্য টিকা প্রাপ্তি নিশ্চিতকরণের লক্ষ্যে বর্তমান ২০২০-২০২১ অর্থবছরে বাংলাদেশের জন্য বিশ্ব ব্যাংকের আইডিএ ১৯ এর আওতায় বরাদ্দকৃত অর্থের অতিরিক্ত হিসাবে করোনা টিকা আমদানি/ক্রয়, সংরক্ষণ, পরিবহন ও বিতরণের কাজে ব্যবহারের উদ্দেশ্যে ৫০০ মিলিয়ন মার্কিন ডলারের সহায়তা প্রদানের জন্য বাংলাদেশের পক্ষ থেকে অনুরোধ করা হয়। কোভিড-১৯ জনিত কারণে সংঘটিত দেশের বিভিন্নমুখী ক্ষয়-ক্ষতি পূরণের লক্ষ্যে প্রস্তাবিত COVID-19 Recovery and Response প্রকল্পের মোট বরাদ্দ ৫০০ মিলিয়ন ডলারের মধ্য থেকে বর্তমান ২০২০-২০২১ অর্থবছরে জরুরিভিত্তিতে অন্তত ২৫০ মার্কিন মিলিয়ন ডলার  ছাড়করণের জন্য বিশ্ব ব্যাংকের প্রতি বাংলাদেশের  পক্ষ থেকে জোর অনুরোধ জানানো হয়েছে।

চলমান করোনা মহামারিজনিত কারণে দেশের ক্ষতিগ্রস্ত শ্রমবাজার, আর্থিক ও সামাজিক খাত সচল রাখবার লক্ষ্যে বর্তমান ২০২০-২০২১ অর্থবছরে বিশ্বব্যাংকের Programmatic Jobs Development Policy Credit (DPC) প্রকল্পের আওতায় ৩য় কিস্তির ২৫০ মিলিয়ন মার্কিন ডলার বাজেট সাপোর্ট হিসাবে দ্রুত ছাড়করণের প্রয়োজনীয় ব্যবস্হা গ্রহণের জন্য বাংলাদেশের পক্ষ থেকে বিশ্বব্যাংককে অনুরোধ করা হয়েছে। Jobs DPC এর জন্য প্রয়োজনীয় শর্তাবলীর অধিকাংশই ইতোমধ্যে পূরণ করা হয়েছে। অবশিষ্ট শর্তাবলীও সহসাই পূরণ করা সম্ভব হবে বলে অর্থবিভাগের সিনিয়র সচিব আব্দুর রউফ তালুকদার সভাকে অবহিত করেন।

#

গাজী/সাহেলা/মোশারফ/সেলিম/২০২০/২০৪০ ঘণ্টা

তথ্যবিবরণী নম্বর : ৪০৭৩

**রৌমারীর বিভিন্ন এলাকার ভাঙন রোধে ব্রহ্মপুত্র নদের খনন**

**কাজের উদ্বোধন করেন প্রাথমিক ও গণশিক্ষা প্রতিমন্ত্রী**

রৌমারী (কুড়িগ্রাম), ৮ কার্তিক (২৪ অক্টোবর) :

প্রাথমিক ও গণশিক্ষা প্রতিমন্ত্রী মোঃ জাকির হোসেন আজ কুড়িগ্রাম জেলার রৌমারী উপজেলার চরশৌলমারী ইউনিয়নের হবিগঞ্জ বাজারের পশ্চিম পাশের বিভিন্ন এলাকার ভাঙন রোধে ব্রহ্মপুত্র নদের খনন কাজের উদ্বোধন করেন।

 উদ্বোধনকালে প্রতিমন্ত্রী বলেন, রৌমারী উপজেলার সাহেবের আলগা, সোনাপুর ঘুঘুমারী, খেরুয়ারচর, বলদমারা ও ফলুযারচর নদীভাঙন এলাকা। প্রতি বছর ব্রহ্মপুত্র নদের ভাঙনে এ এলাকার হাজার হাজার মানুষ ফসলি জমি, ঘর-বাড়ি হারিয়ে সর্বশান্ত হয়ে যাচ্ছে এবং অনাহারে দিন কাটাচ্ছে।

 পরে প্রতিমন্ত্রী ব্রহ্মপুত্র নদের বিভিন্ন ভাঙন এলাকা পরিদর্শন করেন। এ সময় উপস্থিত ছিলেন বিআইডব্লিউটিএ’র নির্বাহী প্রকৌশলী (খনন) আব্দুর রব মন্ডল, উপসহকারী প্রকৌশলী (খনন) মোঃ ফরিদুল এরশাদ, চরশৌলমারী ইউপি চেয়ারম্যান কে এম ফজলুল হক মন্ডল, বন্দবের ইউপি চেয়ারম্যান মোঃ কবির হোসেন, রৌমারী প্রেসক্লাব সভাপতি মোঃ সুজাউল ইসলাম সুজা প্রমুখ।

#

রবীন্দ্রনাথ/সাহেলা/মোশারফ/সেলিম/২০২০/২০২০ ঘণ্টা

Handout Number : 4072

**Foreign Minister mourns death of**

**Brunei Darussalam Prince Abdul Azim**

Dhaka, October 24 :

Foreign Minister Dr. A K Abdul Momen expressed his deep condolences at the demise of the Prince of Brunei Darussalam Haji Abdul Azim today.

In a message written to the  Foreign Minister of Brunei Darussalam Sultan Haji Hassanal Bolkiah Mu’izzaddin Waddaulah Ibni Al-Marhum Sultan Haji Omar ‘Ali Saifuddien Sa’adul Khairi Waddien, Dr. Momen  expressed heartfelt  sympathies to the bereaved Royal family, the government and the people of  Brunei Darussalamfor this unbearable loss. He wished that the bereaved family members would have enough fortitude to cope with this intolerable loss.

The High Commission of Bangladesh in the Capital of Brunei lowered the flag at half mast along with other diplomatic missions to show respect to the departed Prince of Brunei Darussalam. Prince Haji ‘Abdul ‘Azim breathed his last at a local hospital today following a long illness.

#

Tohidul/Nice/Mosharaf/Salim/2020/1920 Hrs

তথ্যবিবরণী নম্বর : ৪০৭১

**প্রবীণ আইনজীবী ব্যারিস্টার রফিক-উল হকের মৃত্যুতে প্রবাসী কল্যাণ মন্ত্রীর শোক**

ঢাকা, ৮ কার্তিক (২৪ অক্টোবর) :

প্রবীণ আইনজীবী ও সাবেক অ্যাটর্নি জেনারেল ব্যারিস্টার রফিক- উল হকের মৃত্যুতে গভীর শোক প্রকাশ করেছেন প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ।

আজ এক শোকবার্তায় প্রবাসী কল্যাণ ও বৈদেশিক কর্মসংস্থান মন্ত্রী বলেন, ব্যারিস্টার রফিক-উল হক বাংলাদেশের আইন অঙ্গনের উজ্জ্বল নক্ষত্র ছিলেন। তিনি বিচার বিভাগের স্বাধীনতা বাস্তবায়নসহ দেশের ক্রান্তিলগ্নে অনেক গুরুত্বপূর্ণ সাংবিধানিক ও আইনি বিষয়ে মূল্যবান পরামর্শ ও দিকনির্দেশনা দিয়ে সঠিক সিদ্ধান্ত গ্রহণে সহযোগিতা করেছেন। তিনি আইন পেশার পাশাপাশি সমাজসেবা ও শিক্ষাক্ষেত্রেও গুরুত্বপূর্ণ অবদান রেখেছেন। প্রথিতযশা ও বিজ্ঞ এই আইনজীবীর মৃত্যু জাতির জন্য অপূরণীয় ক্ষতি। দেশের আইন অঙ্গনে গুরুত্বপূর্ণ অবদান রাখার কারণে তিনি দেশবাসীর কাছে চিরস্মরণীয় হয়ে থাকবেন।

প্রবাসী কল্যাণ মন্ত্রী ব্যারিস্টার রফিক-উল হকের রুহের মাগফেরাত কামনা করেন ও তাঁর শোকসন্তপ্ত পরিবারের সদস্যদের প্রতি গভীর সমবেদনা জ্ঞাপন করেন।

#

রাশেদুজ্জামান/নাইচ/মোশারফ/সেলিম/২০২০/১৮৪০ ঘণ্টা

তথ্যবিবরণী                                                                     নম্বর : ৪০৭০

**শারদীয় দুর্গোৎসব উপলক্ষে হিন্দু সম্প্রদায়ের মানুষের সাথে**

**প্রাথমিক ও গণশিক্ষা প্রতিমন্ত্রীর শুভেচ্ছা বিনিময়**

রৌমারী (কুড়িগ্রাম), ৮ কার্তিক (২৪ অক্টোবর) :

 প্রাথমিক ও গণশিক্ষা প্রতিমন্ত্রী মোঃ জাকির হোসেন বলেছেন, বাংলাদেশ ধর্ম-বর্ণ নির্বিশেষে সকল মানুষের নিরাপদ আবাসভূমি। ধর্ম যার যার, উৎসব সবার এ মন্ত্রে উজ্জীবিত হয়ে আমরা সবাই একসাথে উৎসব পালন করব।

 প্রতিমন্ত্রী আজ কুড়িগ্রামের রৌমারীতে শারদীয় দুর্গোৎসবের মহাঅষ্টমীর দিনে তাঁর নিজ বাসভবনে আগত সনাতন ধর্মাবলম্বী মানুষদের সাথে শুভেচ্ছা বিনিময় ও উপহার সামগ্রী বিতরণ অনুষ্ঠানে এসব কথা বলেন।

 প্রতিমন্ত্রী বলেন, অশুভ শক্তির বিনাশ এবং সত্য ও সুন্দরের আরাধনা শারদীয় দুর্গোৎসবের প্রধান বৈশিষ্ট্য। দুর্গাপূজা শুধু হিন্দু সম্প্রদায়ের উৎসবই নয়, এটি আজ সার্বজনীন উৎসবে পরিণত হয়েছে।

 প্রতিমন্ত্রী শারদীয় দুর্গোৎসব উপলক্ষে হিন্দু ধর্মাবলম্বী সকল নাগরিককে আন্তরিক শুভেচ্ছা জানান এবং শান্তি ও কল্যাণ কামনা করেন। পরে তিনি অসহায় দরিদ্র পরিবারের মাঝে উপহার সামগ্রী বিতরণ করেন।

#

রবীন্দ্র/নাইচ/মোশারফ/রেজাউল/২০২০/১৮৪০ ঘণ্টা

তথ্যবিবরণী                                                                     নম্বর : ৪০৬৯

**নদীশাসন না করে কখনোই তীর সংরক্ষণ টেকসই হবে না**

 **-- পানি সম্পদ প্রতিমন্ত্রী**

বরিশাল, ৮ কার্তিক (২৪ অক্টোবর) :

 পানি সম্পদ প্রতিমন্ত্রী জাহিদ ফারুক বলেছেন, ‘প্রধানমন্ত্রীর নির্দেশনা আছে নদীশাসন এবং তীর সংরক্ষণ করতে হবে। নদীশাসন না করা গেলে আমরা যতোই তীর সংরক্ষণ করি না কেন সেটা কখনোই টেকসই হবে না। আমি নদীশাসন করার জন্য শ্রীপুরে নদীর মাঝের চরটি কাটার নির্দেশনা দেই। এজন্য পানি উন্নয়ন বোর্ডের নিজস্ব ড্রেজার এনে কাটার কাজ শুরু করি। আর এর ফলে  বিগত সময় থেকে এবারে শ্রীপুরে ভাঙন কম হয়েছে।’

 আজ বরিশালের মেহেন্দিগঞ্জ উপজেলার শ্রীপুর ইউনিয়নের বাসিন্দাদের নদীভাঙন থেকে রক্ষায় নদী ড্রেজিং কার্যক্রম পরিদর্শন উপলক্ষে স্থানীয়ভাবে আয়োজিত সুধী সমাবেশে প্রধান অতিথির বক্তব্যে পানি সম্পদ প্রতিমন্ত্রী এসব কথা বলেন।

 প্রতিমন্ত্রী বলেন, নদীশাসনের বিকল্প নেই। তাই নদীর স্রোতের গতিপথ যদি মাঝামাঝি দিয়ে করতে পারি তাহলে শ্রীপুরের দিকে পানির ধাক্কাটা কম হবে এবং শ্রীপুরের দিকে ভাঙন হবে না।

 পরিদর্শনকালে প্রতিমন্ত্রীর সাথে স্থানীয় সংসদ সদস্য পঙ্কজ দেব নাথ, মহানগর যুবলীগের যুগ্ম আহ্বায়ক আলহাজ্ব মাহমুদুল হক খান মামুন, জেলা ছাত্রলীগের সিনিয়র সহ-সভাপতি জোবায়ের আব্দুল্লাহ জিন্নাহ এবং পানি উন্নয়ন বোর্ডের কর্মকর্তাবৃন্দ-সহ স্থানীয় আওয়ামী লীগ নেতৃবৃন্দ উপস্থিত ছিলেন।

 এর আগে ৫২তম বিশ্ব সাদাছড়ি নিরাপত্তা দিবস উপলক্ষে বরিশাল সার্কিট হাউসের সম্মেলন কক্ষে অনুষ্ঠিত সাদাছড়ি বিতরণ ও আলোচনা সভা অনুষ্ঠানে প্রধান অতিথি হিসেবে যোগদান করেন এবং  ৫শত দৃষ্টি প্রতিবন্ধীর মাঝে ব্যক্তিগত উদ্যোগে সাদা স্মার্টছড়ি বিতরণের প্রতিশ্রুতি দেন।

#

আসিফ/নাইচ/মোশারফ/রেজাউল/২০২০/১৮৩৪ ঘণ্টা

তথ্যবিবরণী                                                                     নম্বর : ৪০৬৮

**আওয়ামী লীগ আজীবন গণমানুষের কথা বলেছে**

 **-- পূর্ত প্রতিমন্ত্রী**

ময়মনসিংহ, ৮ কার্তিক (২৪ অক্টোবর) :

 গৃহায়ন ও গণপূর্ত প্রতিমন্ত্রী শরীফ আহমেদ বলেছেন, বাংলাদেশ আওয়ামী লীগ সব সময় গণমানুষের কথা বলে। প্রতিষ্ঠালগ্ন থেকে এ পর্যন্ত এদেশে সাধারণ মানুষের অধিকার প্রতিষ্ঠায় যত আন্দোলন-সংগ্রাম হয়েছে তার সবগুলোর নেতৃত্ব দিয়েছে বাংলাদেশ আওয়ামী লীগ।

 প্রতিমন্ত্রী আজ ময়মনসিংহের তারাকান্দা উপজেলার মধুবন কমিউনিটি সেন্টারে আয়োজিত তারাকান্দা উপজেলা আওয়ামী লীগের নবগঠিত কমিটির পরিচিতি সভায় প্রধান অতিথির বক্তব্যে একথা বলেন।

 প্রতিমন্ত্রী বলেন, বাংলাদেশ আওয়ামী লীগ আজীবন গণমানুষের অধিকারের কথা বলেছে। দলটির প্রতিষ্ঠাতা জাতির পিতা বঙ্গবন্ধু শেখ মুজিবুর রহমান এদেশের সাধারণ মানুষের অধিকার আদায়ের আন্দোলন-সংগ্রামে নেতৃত্ব দিয়েছেন। এজন্য তাঁকে অনেক অত্যাচার-নির্যাতন ও জেল-জুলুমও সহ্য করতে হয়েছে। তিনি কখনও অন্যায়ের কাছে মাথানত করেননি। ব্যক্তি বা গোষ্ঠী স্বার্থ উপেক্ষা করে তিনি মানুষের কল্যাণে আজীবন কাজ করেছেন।

 জাতির পিতা বঙ্গবন্ধু শেখ মুজিবুর রহমানের সুযোগ্য কন্যা বর্তমান প্রধানমন্ত্রী শেখ হাসিনা তাঁর সুযোগ্য উত্তরসূরি হিসেবে জাতির পিতার নির্দেশিত পথ অনুসরণ করে এবং তাঁর আদর্শে উজ্জীবিত হয়ে দেশের সেবায় আত্মনিয়োগ করেছেন।

 বঙ্গবন্ধুর আদর্শে উজ্জীবিত বাংলাদেশ আওয়ামী লীগের প্রত্যেকটি নেতাকর্মীর একই আদর্শের অনুসারী হতে হবে। ব্যক্তিস্বার্থের ঊর্ধ্বে থেকে সাধারণ মানুষের কল্যাণে প্রত্যেককে সর্বদা সচেষ্ট থাকতে হবে। তবেই জাতির পিতার আদর্শ বাস্তবায়ন করা সম্ভব হবে এবং তাঁর স্বপ্নের সোনার বাংলাদেশ বিনির্মাণ করা সম্ভব হবে।

 অনুষ্ঠানে তারাকান্দা উপজেলা পরিষদের চেয়ারম্যান এডভোকেট ফজলুল হক, তারাকান্দা উপজেলা আওয়ামী লীগের সদ্য গঠিত কমিটির সভাপতি প্রদীপ কুমার চক্রবর্তী, সাধারণ সম্পাদক হাজী বাবুল মিয়া সরকার এবং কমিটির অন্যান্য সদস্য উপস্থিত ছিলেন।

 পরে প্রতিমন্ত্রী তার নির্বাচনী এলাকা তারাকান্দা ও ফুলপুর উপজেলার বিভিন্ন পূজামণ্ডপ পরিদর্শন করেন এবং সনাতন ধর্মাবলম্বী জনগোষ্ঠীর সর্ববৃহৎ ধর্মীয় অনুষ্ঠান শারদীয় দুর্গাপূজা উপলক্ষে তাদের নেতৃস্থানীয় ব্যক্তিবর্গের সাথে শুভেচ্ছা বিনিময় করেন। এ সময় তিনি দুর্গাপূজা উপলক্ষে আইনশৃঙ্খলা পরিস্থিতি সম্পর্কে খোঁজখবর নেন এবং সার্বিক নিরাপত্তা ব্যবস্থা জোরদার করার জন্য আইনশৃঙ্খলা রক্ষাকারী বাহিনীকে প্রয়োজনীয় দিক নির্দেশনা প্রদান করেন।

 এর আগে প্রতিমন্ত্রী বঙ্গবন্ধু কলেজ চত্বরে ভাষা সৈনিক ও সাবেক আওয়ামী লীগ নেতা মরহুম শামসুল হকের কবরে পুষ্পস্তবক অর্পণ করেন এবং তার রুহের মাগফেরাত কামনায় মোনাজাতে অংশ নেন।

#

রেজাউল/নাইচ/মোশারফ/রেজাউল/২০২০/১৮১৮ ঘণ্টা

তথ্যবিবরণী নম্বর : ৪০৬৭

**সরকার নির্ধারিত দামেই ব্যবসায়ীদের আলু-পেঁয়াজ বিক্রি করা উচিত**

 **-**- **কৃষিমন্ত্রী**

মুধুপুর (টাঙ্গাইল), ৮ কার্তিক (২৪ অক্টোবর) :

সরকার নির্ধারিত দামেই ব্যবসায়ীদের আলু-পেঁয়াজ বিক্রি করা উচিত বলে মন্তব্য করেছেন কৃষিমন্ত্রী ড. মোঃ আব্দুর রাজ্জাক। তিনি বলেন, সরকার আলুর দাম কমিয়ে একটা যৌক্তিক দাম ঠিক করে দিয়েছে। কোল্ড স্টোরেজ মালিকরা ১৬-১৭ টাকা কেজিতে আলু কিনেছে, এখন ২৭ টাকা কেজিতে বেচবে। সরকার বাধ্য হয়ে এই যৌক্তিক দাম নির্ধারণ করেছে, এটিকে কঠোরভাবে নিয়ন্ত্রণ করবে ।

মন্ত্রী আজ টাঙ্গাইলের মধুপুরে উপজেলা প্রশাসন আয়োজিত উপজেলা পরিষদের অর্থায়নে দরিদ্র মেধাবী শিক্ষার্থীদের মাঝে উপবৃত্তি প্রদান এবং ধর্ম মন্ত্রণালয় থেকে দুস্থ জনগণের জন্য প্রাপ্ত আর্থিক সহায়তার চেক বিতরণ অনুষ্ঠানে প্রধান অতিথির বক্তৃতায় এ কথা বলেন।

এখন পর্যন্ত দেশে খাদ্যের কোনো সংকট হয়নি উল্লেখ করে মন্ত্রী বলেন, সামনের দিনগুলোতেও কোনোক্রমেই যাতে মানুষের খাদ্য সংকট না হয় সেজন্য প্রধানমন্ত্রীর নেতৃত্বে সরকার পূর্বপ্রস্তুতি নিয়ে রেখেছে। যদি দেখা যায়, বন্যা ও অতিবৃষ্টির কারণে আমনের অনেক ক্ষতি হয়েছে ও উৎপাদন কম, সেক্ষেত্রে প্রধানমন্ত্রী বলেছেন প্রয়োজনে অল্প পরিমাণ চাল বিদেশ থেকে আমদানি করা হবে। তারপরও, প্রধানমন্ত্রী বাংলাদেশের মানুষকে না খেয়ে থাকতে দেবেন না।

পরে কৃষিমন্ত্রী উপজেলা পরিষদের অর্থায়নে ২৫৮জন দরিদ্র মেধাবী শিক্ষার্থীদের মাঝে উপবৃত্তি প্রদান করেন এবং কিছু হতদরিদ্র পরিবারের মাঝে ধর্ম মন্ত্রণালয়ের অর্থ সহায়তার চেক বিতরণ করেন।

#

কামরুল/নাইচ/মোশারফ/রেজাউল/২০২০/১৭৩৪ ঘণ্টা

তথ্যবিবরণী নম্বর : ৪০৬৬

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ৮ কার্তিক (২৪ অক্টোবর) :

      স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১০ হাজার ৯৯৮ জনের নমুনা পরীক্ষা করে ১ হাজার ৯৪ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৩ লাখ ৯৭ হাজার ৫০৭ জন।

 গত ২৪ ঘণ্টায় ১৯ জন-সহ এ পর্যন্ত ৫ হাজার ৭৮০ জন এ রোগে মৃত্যুবরণ করেছেন।

 করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৩ লাখ ১৩ হাজার ৫৬৩ জন।

#

হাবিবুর/নাইচ/রেজাউল/২০২০/১৭১০ ঘণ্টা

তথ্যবিবরণী                                                                     নম্বর : ৪০৬৫

**ব্যারিস্টার রফিক-উল হকের মৃত্যুতে তথ্যমন্ত্রীর শোক**

ঢাকা, ৮ কার্তিক (২৪ অক্টোবর) :

 প্রবীণ আইনজীবী ও সাবেক এটর্নি জেনারেল ব্যারিস্টার রফিক-উল হকের মৃত্যুতে গভীর শোক ও দু:খ প্রকাশ করেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

 শনিবার সকালে রাজধানীর একটি হাসপাতালে চিকিৎসাধীন অবস্থায় ৮৫ বছর বয়সে এই প্রখ্যাত আইনজ্ঞের মৃত্যু সংবাদে শোকাহত তথ্যমন্ত্রী হাছান মাহ্‌মুদ প্রয়াতের বিদেহী আত্মার মাগফেরাত কামনা করেন ও তাঁর পরিবারের প্রতি গভীর সমবেদনা জানান।

 ব্যারিস্টার রফিক-উল-হকের কর্মময় জীবনের কথা স্মরণ করে তথ্যমন্ত্রী তাঁর শোকবার্তায় বলেন, ষাটের দশক থেকে তিনি আইনজ্ঞ হিসেবে অনন্য নজীর স্থাপন করে স্মরণীয় হয়ে রয়েছেন।

#

আকরাম/জুলফিকার/রেজ্জাকুল/শামীম/২০২০/১৬২০ ঘণ্টা

তথ্যবিবরণী                                                                     নম্বর : ৪০৬৪

**ব্যারিস্টার রফিক-উল হকের মৃত্যুতে বিরোধীদলীয় নেতার শোক**

ঢাকা, ৮ কার্তিক (২৪ অক্টোবর) :

 সুপ্রিম কোর্টের জ্যেষ্ঠ আইনজীবী ও সাবেক অ্যাটর্নি জেনারেল ব্যারিস্টার রফিক-উল হকের মৃত্যুতে গভীর শোক প্রকাশ করেছেন জাতীয় সংসদের বিরোধীদলীয় নেতা রওশন এরশাদ।

 আজ এক শোকবার্তায় বিরোধীদলীয় নেতা বলেন, ব্যারিস্টার রফিক উল হক ছিলেন এদেশের আইন অঙ্গণে এক উজ্জ্বল নক্ষত্র। গণতন্ত্র, সুশাসন প্রতিষ্ঠা এবং বিচার বিভাগের স্বাধীনতা ও ভাবমূর্তি রক্ষায় একজন অকুতোভয় আইনজীবী হিসেবে তিনি আজীবন সাহসী ভূমিকা পালন করেছেন। দেশের ক্রান্তিকালে অনেক গুরুত্বপূর্ণ সাংবিধানিক ও আইনি বিষয়ে তাঁর মূল্যবান পরামর্শ ও দিকনির্দেশনা সঠিক সিদ্ধান্ত গ্রহণে সহযোগিতা করেছে।

 বিরোধীদলীয় নেতা মরহুমের রুহের মাগফেরাত কামনা করেন ও তাঁর শোকসন্তপ্ত পরিবারের সদস্যদের প্রতি গভীর সমবেদনা জ্ঞাপন করেন।

#

মামুন/জুলফিকার/রেজ্জাকুল/শামীম/২০২০/১৫৫৮ ঘণ্টা

তথ্যবিবরণী                                                                     নম্বর : ৪০৬৩

**সমৃদ্ধ আইনি কাঠামো রাষ্ট্রের আর্থসামাজিক উন্নয়নে মুখ্য ভূমিকা রাখে -আইনমন্ত্রী**

ঢাকা, ৮ কার্তিক (২৪ অক্টোবর) :

 আইন, বিচার ও সংসদ বিষয়ক মন্ত্রী আনিসুল হক বলেছেন, যে কোন রাষ্ট্রের আর্থসামাজিক উন্নয়নের মূল নিয়ামক ভূমিকা পালন করে সমৃদ্ধ আইনি কাঠামো।

 আজ ঢাকায় সিরডাপ মিলনায়তনে পাবলিক ফিনানসিয়াল ম্যানেজমেন্ট ইন দ্যা কনটেক্সট অভ্ কনস্টিটিউশনাল ফ্রেমওয়ার্ক শীর্ষক সেমিনারে প্রধান অতিথি হিসেবে বনানীর বাসা থেকে ভার্চুয়ালে যুক্ত হয়ে এসব কথা বলেন আইনমন্ত্রী।

 মন্ত্রী বলেন, জাতির পিতা বঙ্গবন্ধু শেখ মুজিবুর রহমানের স্বপ্ন ছিল গণতান্ত্রিক রাষ্ট্র ব্যবস্থার মাধ্যমে জনগণের মৌলিক চাহিদা পূরণ করে সুখী ও সমৃদ্ধশালী বাংলাদেশ গড়ে তোলা এবং সুসংহত আইনী কাঠামো বিনির্মাণ এবং অর্থনৈতিক প্রবৃদ্ধি, আইনের শাসন প্রতিষ্ঠা ও মানবাধিকার সুরক্ষার মাধ্যমে আর্থ-সামাজিক ও রাজনৈতিক উন্নয়ন সাধন করা।

 আনিসুল হক বলেন, রূপকল্প ২০২১ বাস্তবায়ন, ২০৩০ সালের মধ্যে‘টেকসই উন্নয়ন অভীষ্ঠ লক্ষ্যমাত্রা অর্জন, ২০৪১ সাল নাগাদ উন্নত দেশের মর্যাদালাভ এবং সর্বোপরি ডেল্টাপ্ল্যান ২১০০ বাস্তবায়নের জন্য প্রধানমন্ত্রী শেখ হাসিনার সরকার অঙ্গীকারাবদ্ধ। শেখ হাসিনার নেতৃত্বে আইনি কাঠামোর মধ্য থেকে সরকার এসব অঙ্গীকার বাস্তয়নে কাজ করছে। সরকারের উন্নয়নের রাজনীতির মাধ্যমে বাংলাদেশের মানুষের জীবন মানের উন্নতি ঘটেছে এবং বিশ্ব দরবারে বাংলাদেশ উন্নয়নের রোড মডেল হিসেবে স্বীকৃতি লাভ করেছে। উন্নয়নের সূচক বা মানদণ্ডের অনেক ক্ষেত্রেই বাংলাদেশ আজ বিশ্ব দরবারে সমাদৃত ও অনুকরণীয়।

 প্রধানমন্ত্রী শেখ হাসিনার নেতৃত্বে দেশে আইনের শাসন প্রতিষ্ঠিত হয়েছে উল্লেখ করে আইনমন্ত্রী বলেন, রাষ্ট্রের আর্থিক শৃঙ্খলা আনা আইনের শাসনের আওতায় পড়ে। তাই আইনের শাসন প্রতিষ্ঠায় সরকারি আর্থিক ব্যবস্থাপনার বিরাট ভূমিকা রয়েছে।

 সেমিনারে লেজিসলেটিভ ও সংসদ বিষয়ক সচিব মো. মইনুল কবির সভাপতিত্ব করেন। এছাড়া, মহা-হিসাব নিরীক্ষক ও নিয়ন্ত্রক মোহাম্মদ মুসলিম চৌধুরী মূল প্রবন্ধ উপস্থাপন করেন এবং প্রকল্প পরিচালক ড. মোহাম্মদ মহিউদ্দীন স্বাগত বক্তৃতা করেন।

#

রেজাউল/জুলফিকার/রেজ্জাকুল/শামীম/২০২০/১৫৩৯ ঘণ্টা

তথ্যবিবরণী                                                                     নম্বর : ৪০৬২

**ব্যারিস্টার রফিক-উল হকের মৃত্যুতে ডেপুটি স্পিকারের শোক**

ঢাকা, ৮ কার্তিক (২৪ অক্টোবর) :

 সাবেক এটর্নি জেনারেল ব্যারিস্টার রফিক-উল হকের মৃত্যুতে গভীর শোক ও দু:খ প্রকাশ করেছেন ডেপুটি স্পিকার মো: ফজলে রাব্বী মিয়া।

 শোকবার্তায় ডেপুটি স্পিকার বলেন, রফিক-উল হকের মৃত্যুতে দেশ ও জাতি একজন প্রাজ্ঞ আইনজীবীকে হারালো। তাঁর মৃত্যু জাতির জন্য এক অপুরণীয় ক্ষতি। তিনি দেশ ও জাতির কল্যাণে নিরলস সেবা দিয়ে গেছেন।

 ডেপুটি স্পিকার মরহুমের বিদেহী আত্মার মাগফেরত কামনা করেন এবং তাঁর শোকন্তপ্ত পরিবারের প্রতি গভীর সমবেদনা জানান।

#

স্বপন/জুলফিকার/রেজ্জাকুল/শামীম/২০২০/১৬১০ ঘণ্টা

তথ্যবিবরণী                                                                     নম্বর : ৪০৬১

**ব্যারিস্টার রফিক-উল হকের মৃত্যুতে মন্ত্রিপরিষদের সদস্যবৃন্দের শোক**

ঢাকা, ৮ কার্তিক (২৪ অক্টোবর) :

 ব্যারিস্টার রফিক-উল হকের মৃত্যুতে মন্ত্রী ও প্রতিমন্ত্রীবর্গ গভীর শোক ও দুঃখ প্রকাশ করেছেন।

 ব্যারিস্টার রফিক-উল হকের মৃত্যুতে গভীর শোক ও দুঃখ প্রকাশ করেছেন, মুক্তিযুদ্ধ বিষয়ক মন্ত্রী
আ ক ম মোজাম্মেল হক, কৃষিমন্ত্রী ড. মোঃ আব্দুর রাজ্জাক, তথ্যমন্ত্রী ড. মো. হাছান মাহ্‌মুদ, অর্থমন্ত্রী আ হ ম মুস্তফা কামাল, পররাষ্ট্রমন্ত্রী ড. এ কে আব্দুল মোমেন, পরিকল্পনা মন্ত্রী এম এ মান্নান, শিল্পমন্ত্রী নূরুল মজিদ মাহমুদ হুমায়ূন, বস্ত্র ও পাট মন্ত্রী গোলাম দস্তগীর গাজী (বীরপ্রতীক), স্বাস্থ্যমন্ত্রী জাহিদ মালেক, বাণিজ্যমন্ত্রী টিপু মুনশি, মৎস্য ও প্রাণিসম্পদ মন্ত্রী শ ম রেজাউল করিম, পরিবেশ মন্ত্রী মোঃ শাহাব উদ্দিন, ভূমিমন্ত্রী সাইফুজ্জামান চৌধুরী, রেলপথ মন্ত্রী নুরুল ইসলাম সুজন, বিজ্ঞান ও প্রযু্ক্তি মন্ত্রী স্থপতি ইয়াফেস ওসমান এবং ডাক ও টেলিযোগাযোগ মন্ত্রী মোস্তাফা জব্বার।

 এছাড়া, ব্যারিস্টার রফিক-উল হকের মৃত্যুতে গভীর শোক ও দুঃখ প্রকাশ করেছেন, শিল্প প্রতিমন্ত্রী কামাল আহমেদ মজুমদার, যুব ও ক্রীড়া প্রতিমন্ত্রী মো. জাহিদ আহসান রাসেল, শ্রম ও কর্মসংস্থান প্রতিমন্ত্রী বেগম মন্নুজান সুফিয়ান, নৌপরিবহন প্রতিমন্ত্রী খালিদ মাহ্‌মুদ চৌধুরী, প্রাথমিক ও গণশিক্ষা প্রতিমন্ত্রী মো. জাকির হোসেন, তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক, স্থানীয় সরকার, পল্লী উন্নয়ন ও সমবায় প্রতিমন্ত্রী স্বপন ভট্টাচার্য্য, পানি সম্পদ প্রতিমন্ত্রী জাহিদ ফারুক, তথ্য প্রতিমন্ত্রী ডা. মুরাদ হাসান, গৃহায়ন ও গণপূর্ত প্রতিমন্ত্রী শরীফ আহমেদ, সংস্কৃতি বিষয়ক প্রতিমন্ত্রী কে এম খালিদ, দুর্যোগ ব্যবস্থাপনা ও ত্রাণ প্রতিমন্ত্রী ডা. মো. এনামুর রহমান, বেসরকারি বিমান পরিবহন ও পর্যটন প্রতিমন্ত্রী মোঃ মাহবুব আলী, মহিলা ও শিশু বিষয়ক প্রতিমন্ত্রী ফজিলাতুন নেসা ইন্দিরা এবং পানিসম্পদ উপমন্ত্রী এ কে এম এনামুল হক শামীম।

 পৃথক পৃথক শোকবার্তায় তাঁরা ব্যারিস্টার রফিক-উল হকের রুহের মাগফেরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান।

#

জুলফিকার/রেজ্জাকুল/শামীম/২০২০/১৫৪৩ ঘণ্টা

তথ্যবিবরণী নম্বর : ৪০৬০

**শান্তিরক্ষায় নারীর অংশগ্রহণ বাড়ানোর আহ্বান বাংলাদেশের**

নিউইয়র্ক, ২৪ অক্টোবর:

 জাতিসংঘে নিযুক্ত বাংলাদেশের স্থায়ী প্রতিনিধি রাষ্ট্রদূত রাবাব ফাতিমা বলেছেন, শান্তিরক্ষা কার্যক্রমে নারীর অংশগ্রহণ বাড়ানো প্রয়োজন। শান্তিরক্ষায় নারী নেতৃত্ব বৃদ্ধির জন্য প্রয়োজন শান্তিতে নারীর ভূমিকা সামগ্রিক দৃষ্টিকোন থেকে বিবেচনা করা। আজ ‘সামনে থেকে নেতৃত্বদান: জাতিসংঘ শান্তিরক্ষায় নারী নেতৃত্ব’ শীর্ষক এক ভার্চুয়াল ইভেন্টে তিনি একথা বলেন । নিরাপত্তা পরিষদের ল্যান্ডমার্ক রেজ্যুলেশন-১৩২৫ এর ২০তম বার্ষিকী স্মরণে যৌথভাবে এ অনুষ্ঠান আয়োজন করে জাতিসংঘস্থ বাংলাদেশ, কানাডা ও যুক্তরাজ্য মিশন।

 শান্তিরক্ষায় নারীর অংশগ্রহণে বাংলাদেশের ভূমিকা তুলে ধরেন রাষ্ট্রদূত। যুদ্ধবিধ্বস্থ দেশগুলোতে বিশেষ করে ‘যৌন ও লিঙ্গ-ভিত্তিক সহিংসতা দমন’, পারষ্পরিক আস্থার সম্পর্ক তৈরি এবং ঐ সকল সমাজের নারীদের দেশগঠনের কাজে উৎসাহিত করার ক্ষেত্রে নারী শান্তিরক্ষীদের গুরুত্বপূর্ণ ভূমিকা ও অবদানের কথা উল্লেখ করেন তিনি। তবে শান্তিরক্ষা কার্যক্রমসহ সামগ্রিক শান্তি প্রক্রিয়ায় এখনও নারীর অংশগ্রহণ অপ্রতুল।

 শান্তিরক্ষায় নারীর অংশগ্রহণ বৃদ্ধি করতে জাতিসংঘ ও সদস্য রাষ্ট্রসমূহের চলমান প্রচেষ্টাকে স্বাগত জানান ফাতিমা। ‘শান্তিরক্ষা কার্যক্রমে নারী’ শীর্ষক নিরাপত্তা পরিষদের সাম্প্রতিক রেজ্যুলেশন-২৫৩৮ এর উদাহরণ টেনে নারীর ব্যাপক অংশগ্রহণকে উৎসাহিত করার লক্ষ্যে পর্যাপ্ত প্রশিক্ষণ প্রদান, মিশনসমূহে নারীবান্ধব পরিবেশ তৈরি এবং নারী, শান্তি ও নিরাপত্তা (ডব্লিউপিএস) এজেন্ডার বাস্তবায়নের আহ্বান জানান বাংলাদেশের স্থায়ী প্রতিনিধি। জাতীয় পর্যায়ে ডব্লিউপিএস এজেন্ডা বাস্তবায়নার্থে গতিশীল প্রচেষ্টা গ্রহণ এবং কান্ট্রি অফিসসমূহসহ জাতিসংঘ ব্যবস্থাপনায় আভ্যন্তরীণভাবে কার্যকরের আহ্বান জানান তিনি।

 ইভেন্টে আরো বক্তব্য রাখেন জাতিসংঘের আন্ডার সেক্রেটারি জেনারেল জ্যঁ পিয়েরে ল্যাক্রোস, কানাডার প্রতিরক্ষা প্রধান জেনারেল জোনাথন ভেঞ্চ, যুক্তরাজ্য মিশনের চার্জ দ্য অ্যাফেয়ার্স জোনাথন অ্যালেন। এছাড়া পশ্চিম সাহারা অঞ্চলে নিয়োজিত জাতিসংঘ শান্তিরক্ষা মিশন মিনুরসো এর ডেপুটি ফোর্স কমান্ডার, দক্ষিণ সুদানে নিয়োজিত মিশন ইউনিমিস এর পুলিশ কমিশনার ও সেন্ট্রাল আফ্রিকান রিপাবলিকে নিয়োজিত মিনুসকা মিশন এর রিজিওনাল কমান্ডার বক্তব্য রাখেন।

 কূটনীতিক মিশন, সামরিক প্রতিষ্ঠান, শিক্ষা প্রতিষ্ঠান, এনজিও এবং সুশীল সমাজের অংশীজন অনুষ্ঠানে অংশগ্রহণ করেন।

 উল্লেখ্য, নারী শান্তিরক্ষীসহ বাংলাদেশ সর্বাধিক শান্তিরক্ষী প্রেরণকারী দেশ হিসেবে বর্তমানে জাতিসংঘ শান্তিরক্ষা কার্যক্রমে অবদান রেখে চলেছে।

#

স্থায়ী মিশন/জুলফিকার/রেজ্জাকুল/শামীম/২০২০/১২৫০ ঘণ্টা

তথ্যবিবরণী                                                                     নম্বর : ৪০৫৯

**ব্যারিস্টার রফিক-উল হকের মৃত্যুতে আইনমন্ত্রীর শোক**

ঢাকা, ৮ কার্তিক (২৪ অক্টোবর) :

 প্রবীণ আইনজীবী ও সাবেক অ্যাটর্নি জেনারেল ব্যারিস্টার রফিক-উল হকের মৃত্যুতে গভীর শোক ও দুঃখ প্রকাশ করেছেন আইন, বিচার ও সংসদ বিষয়ক মন্ত্রী আনিসুল হক।

 মন্ত্রী আজ এক শোকাবার্তায় মরহুমের বিদেহী আত্মার মাগফেরাত কামনা করেন এবং তাঁর শোকসন্তপ্ত পরিবারের প্রতি গভীর সমবেদনা জানান।

 শোকাবার্তায় আইনমন্ত্রী বলেন, ব্যারিস্টার রফিক-উল হক ছিলেন বাংলাদেশের আইন অঙ্গনের এক নক্ষত্র। তিনি একজন দক্ষ ও অভিজ্ঞ আইনজীবী ছিলেন। নিজ কর্মগুণেই বিজ্ঞ এই আইনজীবী দেশের মানুষের কাছে স্মরণীয় হয়ে থাকবেন। তাঁর মৃত্যুতে দেশের আইন অঙ্গনে এক বিশাল শূন্যতা তৈরি হলো।

#

রেজাউল/জুলফিকার/রেজ্জাকুল/শামীম/২০২০/১২০২ ঘণ্টা